White Uniform Contrast

White Uniform Contrast, stilisert [White Uniform] Contrast er en EP med Josephine, utgitt i 2006. Marthe Valle var gjestevokalist på «Quell».

EP-en ble sluppet med konsert på Blæst 4. april 2006."Josephine har mye på hjertet", Adresseavisen 4. april 2006

Trønder-Avisa ga terningkast 5 for god variasjon og «antydninger til storhet», i tråd med forbildene som måtte være U2 og Kent. Særlig var «Thousand Moments» en «vakker, mektig rocksang med et fantastisk regreng hvor vokalist Eirik Macnails gudbenådede stemme gir frysninger langs hele ryggen».Anmeldelse av Camilla Sun Kilnes, Trønder-Avisa 14. mars 2006 Adresseavisen ga terningkast 4. Det som trakk opp var «svært gode forsøk» på å mestre sin sjanger, «gode tendenser i melodi og oppbygning» og «svært helhjertet» forsøk på god produksjon. Josephine nådde imidlertid ikke helt opp på noen av områdene. «Å satse høyt har sine fordeler og ulemper; det er lett å bli imponert over Josephine, samtidig er det lett å høre ta de ikke er helt der ennå».Anmeldelse av Vegard Enlid, Adresseavisen 7. mars 2006

Det ble en treer i Musikkavisen Backstage, hvor anmelderen etterlyste mer rock og trykk. «Melankolien får råde, og det liker vi ikke». Anmelderen verdsatte «egenart og det å ta sjansen på musikalske utfordringer», men savnet «litt mer action og trøkk i låtene».Anmeldelse av T.N., Musikkavisen Backstage 2/2006 I Universitas het det at EP-en først og fremst besto av «godt musikalsk håndverk» og at musikken var litt satt. «De fire sangene på [White Uniform] Contrast EP er store, grandiose og fulle av akk så kalkulerte partier egnet til allsang og takt-klapping. Tekster om evige tema, mann og kvinne. Det er rent, det er proft, det er rutinert, det er håndverk».Anmeldelse av 
Peter Vollset, Universitas.no 29. mars 2006

Sporliste
 «Thousand Moments»
 «Quell»
 «Act/Burst»
 «Not Waiting Just Drowning»
 «1000 Moments» (Alternative Edit)

 Referanser 

Kategori:EP-plater fra 2006
Kategori:Josephine-album
Kategori:Norske EP-plater